En 32-årig mand meldes udenfor livsfare, efter en han mandag eftermiddag blev stukket gentagne gange med en kniv.

Hundevogne, patruljer og ambulance var alle til stede på en adresse på Knudsensvej i Frederikshavn mandag eftermiddag. En 32-årig mand havde tilkaldt politiet, efter han blev stukket flere gange med en kniv. - Han har fået flere knivstik, lyder det fra vagtchef ved Nordjyllands Politi Jesper Sørensen, der ikke ønsker at gå for meget i detaljer med episoden, da der venter politiet et større efterforskningsarbejde. Politiet fik anmeldelsen klokken 15.30. - Han blev hentet med en ambulance. Den seneste melding er, at forurettede er uden for livsfare, fortæller vagtchefen. Den forurettede mand er fra Frederikshavn.